Rijeka, 3. rujna 2020.g.

**NAJAVA DOGAĐANJA I POZIV ZA MEDIJE**

**U PETAK SE NASTAVLJAJU DANI SUSJEDSTVA PRAPUTNJAK EPK:**

***PRAPUTNJAK - KULTURNI KRAJOLIK***

 **U petak, 4. rujna 2020.g. u susjedstvu Praputnjak, jednom od 27 susjedstava Europske prijestolnice kulture, nastavlja se program Dani susjedstva Praputnjak, pod nazivom *Praputnjak - kulturni krajolik.***

**U 18 sati u vinogradu *Takala* – *Bakarske prezidi,* iznad Bakarskog zaljeva, održat će se svečano otvorenje manifestacije** u kojem sudjeluju predstavnici Udruge Praputnjak – kulturni krajolik, Grada Bakra, PGŽ-a, Grada Rijeke i Rijeke 2020.

**U 18.30 sati** slijedi ***Pomalo i po kraju,* interpretacijska šetnja krajolikom Praputnjaka od vinograda Takala kroz krašku dolinu *Dolčinu* i natrag, gdje se posjetiteljima preporučuje adekvatna obuća za šetnju kroz prirodu i slojevita odjeća.**Šetnjom će se predstaviti **rad na očuvanju baštine kroz povijesnu i prirodnu pozadinu nastanka prvog zaštićenog kulturnog krajolika u RH – Takala i cijelih Bakarskih prezida**.

**U dvorištu Doma kulture Praputnjak** (Praputnjak 158a) **od 20 sati** **u sklopu programa *Dnevni boravak*** bit ćepredstavljeno **europsko susjedstvo** Praputnjaka - ***Stichting Bewegend Beeld iz Nizozemske,*** a na istom mjestu predstavlja se i **izložak knjige** ***EUROPE – contours culturels***, autora **Antona Zakarije** prema kojoj se razvila ideja projekta Praputnjak – kulturni krajolik. Vrlo pitkim, razigranim stilom autor čitatelja vodi **od pojave prvih ljudi paleolitika na prostoru Europe pa do modernog čovjeka dvadesetprvog stoljeća**.

Svi posjetitelji **u Domu kulture Praputnjak** moći će razgledati i **izložbu uoči 155. godine rada Područne škole Praputnjak**, a tijekom večeri tamo će se **predstaviti i lokalne udruge i OPG-ovi**.
Zainteresirane očekuje i ***balot po starinski***, ovaj tradicionalno muški sport, koji je u Praputnjaku petkom nezaobilazna zabava. Sa sve većim interesom žena za ovu finu disciplinu odmjeravanja, **sva je publika pozvana okušati svoju sreću i tehniku boćanja**.

Nositelj inicijativesusjedstva Praputnjak je **Udruga Praputnjak – kulturni krajolik**, dok je njihovo europsko susjedstvo organizacija **Stichting Bewegend Beeld** iz nizozemskog Rotterdama.
Partner u provedbi programa je **Grad Bakar**.

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42